**EXTRAS RAPORT**

**privind participarea AEP la Masa rotundă cu tema**

***Îmbunătățirea procedurilor: de la votul prin corespondență la cel online*,**

**în data de 28.04.2021, în intervalul 16:00 - 18:00**

Având în vedere invitația transmisă Autorității Electorale Permanente de către Centrul Internațional pentru Studii Parlamentare (orig. International Centre for Parliamentary Studies – ICPS), în data de 28.04.2021 s-a desfășurat masa rotundă, în sistem online, cu tema *Îmbunătățirea procedurilor: de la votul prin corespondență la cel online (Improving voters procedures: from postal voting to online voting).*

Centrul Internațional pentru Studii Parlamentare este o organizație internaționalӑ care promoveazӑ eficiența politicilor publice și buna guvernare prin interacțiuni interinstituționale și are ca obiectiv organizarea de evenimente ȋn vederea schimbului de expertizӑ ȋn materie electoralӑ.

Obiectivul principal al Centrului constă în organizarea de programe de formare, conferințe și discuții politice pentru a aborda problemele actuale de politică publică pe scena internațională. Acestea oferă un forum pentru discuții politice, dezbateri, crearea de rețele și schimbul de bune practici. Totodată, Centrul oferă servicii de consultanță internațională într-o gamă largă de domenii, inclusiv afaceri electorale, reglementare, guvernanță, reforma sectorului public, sănătate și securitate.

A avea instituții solide, cum ar fi comisiile electorale, este factorul esențial în protejarea legitimității oricărui guvern. Cadrele în care comisiile electorale și alte organizații care lucrează în logistica organizării și monitorizării alegerilor diferă și există mai multe modele. Multe alegeri au loc fără prea multe controverse și fără prea mult interes sau îngrijorare din exterior. De asemenea, ICPS oferă instruire și consiliere celor implicați în organizarea și supravegherea alegerilor, lucrând în colaborare și furnizând programe de formare personalizate care sunt adaptate cerințelor lor precise.

Evenimentul desfășurat în data de 28 aprilie 2021 și-a propus sӑ analizeze în ce măsură organismele de management electoral iau în considerare ajustarea unor proceduri ȋn ceea ce privește trecerea de la votul prin corespondențӑ la votul online, în organizarea proceselor electorale, asigurându-se, totodatӑ, integritatea procesului electoral.

La masa rotundă organizată online, pe platforma Zoom, au participat reprezentanții din sectorul public și privat pentru a dezbate reevaluarea procedurilor și a mecanismelor în organizarea proceselor electorale, fără a aduce atingere securității și modului transparent în care se desfășoară alegerile.

Având în vedere faptul că în ultimul an s-a acordat o atenție deosebită organismelor de management electoral, în sensul reconsiderării organizării proceselor de votare și având în vedere dificultățile exercitării dreptului de vot în secție având în vedere pandemia Covid-19, o serie de organizații au propus formele existente ale votului la distanță: votul prin corespondență și votul online.

În timp ce liderii în acest domeniu au fost cei care și-au extins treptat operațiunile de vot de la distanță, noua realitate la care a trebuit să ne adaptăm cu toții, generată de pandemie, a determinat reglementarea variantelor alternative de exercitare a dreptului de vot, fără a periclita integritatea si confidențialitatea.

Tematica care au făcut obiectul dezbaterii a avut în vedere:

* examinarea diferitelor metode de vot, inclusiv prin poștă, votul prin intermediul unei procuri, votul personal și votul online;
* abordarea diferitelor metode și susceptibilitatea acestora la fraudă și alte forme de malpraxis;
* elaborarea unor recomandări pentru legiuitor și administratorii electorali pentru a aborda provocările legate de votul la distanță.

Vorbitorii în cadrul acestui eveniment au fost:

* dr Nasim Zaidi, fostul șef al Comisiei Electorale din India;
* dr Bridgett King, profesor în cadrul Universității Auburn;
* Peter Wolf, exert în organizarea proceselor electorale, International IDEA.

Concluzii

Ulterior prezentărilor au fost formulate concluzii care au reluat cele mai importante idei evocate de către vorbitori: metodele de vot și abordarea acestora.